
Tisztelt Képviselő Testület!
A közbeszerzésekről szóló 2011. évi CVIII. törvény (továbbiakban Kbt.)  22. §-ban foglalt kötelezettsége alapján 47/2012. (IV. 26.) Ö. határozatával a Képviselő testület elfogadta Közbeszerzési Szabályzatát, melynek 2. számú melléklete tartalmazza a Közbeszerzési Hatóság Elnökének tájékoztatóját az adott évre irányadó közbeszerzési értékhatárokról. 
A Közbeszerzési Értesítő 2014. évi 6. száma tartalmazza a 2014. évre irányadó közbeszerzési értékhatárokat, mely szerint  Közbeszerzési Szabályzatunk 2. számú melléklete helyébe jelen előterjesztés  melléklete lép.
Kérem a Tisztelt Képviselő –testületet, hogy az alábbi határozati javaslat elfogadásával Martfű Város Önkormányzata Közbeszerzési Szabályzatának módosítását szíveskedjen jóváhagyni.

Határozati javaslat:
……. /2014.(…….) határozat
Martfű Város Önkormányzata Közbeszerzési Szabályzatának módosításáról

Martfű Város Önkormányzata Képviselő-testülete megtárgyalta Martfű Város Önkormányzata Közbeszerzési Szabályzatának módosítására vonatkozó előterjesztést és az alábbiak szerint döntött:
A közbeszerzésekről szóló 2011. évi CVIII. törvény 22. §-ban foglalt kötelezettség alapján, Martfű Város Önkormányzata Közbeszerzési Szabályzatáról szóló 47/2012. (IV. 26.) önkormányzati határozat 2. számú melléklete helyébe e határozat melléklete lép.

Martfű, 2014. február 17.
                                                                                                            dr. Kiss Edit

                                                                                                            polgármester

Látta: Szász Éva

jegyző
Melléklet

A Közbeszerzési Hatóság Elnökének tájékoztatója a 2014. évre irányadó közbeszerzési értékhatárokról
(KÉ 2014. évi 6. szám, 2014. január 15.)

A közbeszerzésekről szóló 2011. évi CVIII. törvény (a továbbiakban: Kbt.) 10. § (4) bekezdése előírja a Közbeszerzési Hatóság számára, hogy az egyes beszerzési tárgyakra vonatkozó uniós, valamint nemzeti értékhatárokat minden év elején tegye közzé a Közbeszerzési Értesítőben. 

A Közbeszerzési Hatóság ezen tájékoztatási kötelezettségének eleget téve a következőkben tájékoztatja a közbeszerzési eljárások szereplőit a 2014. évre irányadó közbeszerzési értékhatárokról. 

I. Az uniós közbeszerzési értékhatárok 
A közösségi közbeszerzési irányelvekben meghatározott uniós közbeszerzési értékhatárokat az Európai Bizottság (a továbbiakban: Bizottság) a hivatkozott irányelvekben meghatározott eljárás szerint (2004/17/EK irányelv1 69. cikke, 2004/18/EK irányelv2 78. cikke, valamint a 2009/81/EK irányelv3 68. cikke) főszabályként kétévente vizsgálja felül, és amennyiben szükséges, hozzáigazítja a Világkereskedelmi Szervezet (WTO) keretein belül szüle-tett Kormánybeszerzési Megállapodásban (GPA) rögzített értékhatárokhoz. Ezzel összhangban a Kbt. 10. § (2) bekezdése akként rendelkezik, hogy az uniós közbeszerzési érték-határokat időszakonként az Európai Bizottság állapítja meg és teszi közzé az Európai Unió Hivatalos Lapjában euróban és nemzeti valutában meghatározva. 

A legutóbbi felülvizsgálatra 2013. év végén került sor, amelynek eredményeképpen a Bizottság meghozta a 2004/17/EK, a 2004/18/EK és a 2009/81/EK európai parlamenti és tanácsi irányelveknek a közbeszerzési eljárásokra irányadó értékhatárok tekintetében történő módosításáról szóló 1336/2013/EU bizottsági rendeletet (a továbbiakban: Rendelet). E jogforrás 2014. január 1-jétől kezdődően rendeli alkalmazni az abban megadott értékhatárokat. Kiemelendő, hogy az ezen időponttól irányadó uniós közbeszerzési értékhatárok a korábbi időszakhoz képest kis mértékben növekedtek.
1. az Európai Parlament és a Tanács 2004. március 31-i 2004/17/EK irányelve a vízügyi, energiaipari és postai ágazatban működő ajánlatkérők beszerzési eljárásainak összehangolásáról (a közszolgáltatók közbeszerzéseire irányadó irányelv) [megjelent: Hivatalos Lap L 134/114, 2004.] 

2. az Európai Parlament és a Tanács 2004. március 31-i 2004/18/EK irányelve az építési beruházásra, árubeszerzésre és szolgáltatásnyújtásra irányuló közbeszerzési szerződések odaítélési eljárása-inak összehangolásáról (a klasszikus ajánlatkérők közbeszerzéseire irányadó irányelv) [megjelent: Hivatalos Lap L 134/114, 2004.] 

3. az Európai Parlament és a Tanács 2009. július 13-i 2009/81/EK irányelve a honvédelem és biztonság területén egyes építési beruházásra, árubeszerzésre és szolgáltatásnyújtásra irányuló ajánlat-kérő szervek vagy ajánlatkérők által odaítélt szerződések odaítélési eljárásainak összehangolásáról, valamint a 2004/17/EK és 2004/18/EK irányelv módosításáról [megjelent: Hivatalos Lap L 216/76, 2009.]  
A Bizottság a Rendelettel egyidejűleg közzétette a 2013/C 366/01 számú közleményét4 (a továbbiakban: Közlemény), melyben közreadta a Rendeletben meghatározott uniós közbe-szerzési értékhatárok nemzeti valutákban kifejezett értékeit. 

A Kbt. 10. § (3) bekezdése szerint az egyes beszerzési tárgyakra meghatározott uniós értékhatárokat minden évben a költségvetési törvényben kell rögzíteni. E jogszabályi rendelkezésből következően a Magyarország 2014. évi központi költségvetéséről szóló 2013. évi CCXXX. törvény (a továbbiakban: Költségvetési törvény) 64-65. §-a – a Rendelettel összhangban – a következőképpen határozza meg az általános forgalmi adó nélkül számított uniós közbeszerzési értékhatárokat a 2014. január 1-jétől 2014. december 31-ig tartó idő-szakban euróban kifejezve. 

A Közleményben foglaltak alapján a Költségvetési törvényben szereplő euró-értékek mellett jelen tájékoztatóban feltüntetésre kerülnek a magyar nemzeti valutának megfelelő értékek is. 

1. A Kbt. II. részének – a Kbt. XIV. fejezetének kivételével történő – alkalmazásakor:
Árubeszerzés esetén: 

- a Kbt. 6. § (1) bekezdés a) pontjában meghatározott ajánlatkérők esetében, valamint ezen ajánlatkérők esetében a védelem terén beszerzendő árukra akkor, ha a védelem terén a beszerzendő áru a Kbt. 2. mellékletében szerepel: 134 000 euró, azaz 39 287 460 forint; 

- a Kbt. 6. § (1) bekezdése szerinti egyéb ajánlatkérő esetében, valamint a Kbt. 6. § (1) bekezdés a) pontjában meghatározott ajánlatkérők esetében, ha a védelem te-rén a beszerzendő áru a 2. mellékletben nem szerepel: 207 000 euró, azaz 60 690 330 forint. 

Építési beruházás esetén: 

- 5 186 000 euró, azaz 1 520 483 340 forint. 

Építési koncesszió esetén: 

- 5 186 000 euró, azaz 1 520 483 340 forint.

4. a Bizottság Közleménye a 2004/17/EK, a 2004/18/EK és a 2009/81/EK európai parlamenti és tanácsi irányelv értékhatárainak megfelelő értékekről [megjelent: Hivatalos Lap C 366/01, 2013. december 14.]  

Szolgáltatás megrendelése esetén; illetve, ha a tervpályázati eljárás eredményként szolgáltatás megrendelésére kerül sor; továbbá a tervpályázati eljárás pályázati díja és a pályázóknak fizetendő díjak együttes teljes összege esetén: 

- a Kbt. 6. § (1) bekezdés a) pontjában meghatározott ajánlatkérők esetében, ha a szolgáltatás a Kbt. 3. mellékletében szerepel, kivéve a 8. csoportba tartozó kutatási és fejlesztési szolgáltatásokat és az 5. csoportba tartozó 7524, 7525, 7526 számú távközlési szolgáltatásokat: 134 000 euró, azaz 39 287 460 forint; 

- a Kbt. 6. § (1) bekezdésében meghatározott egyéb ajánlatkérő esetében, ha a szolgáltatás a Kbt. 3. mellékletében szerepel, kivéve a 8. csoportba tartozó kutatási és fejlesztési szolgáltatásokat és az 5. csoportba tartozó 7524, 7525, 7526 számú távközlési szolgáltatásokat: 207 000 euró, azaz 60 690 330 forint; 

- a Kbt. 3. mellékletében a 8. csoportba tartozó kutatási és fejlesztési szolgáltatások és az 5. csoportba tartozó 7524, 7525, 7526 számú távközlési szolgáltatások, valamint a Kbt. 4. melléklete szerinti szolgáltatások esetében: 207 000 euró, azaz 60 690 330 forint; 
2. A Kbt. II. részének a Kbt. XIV. fejezetével történő együttes alkalmazásakor:
Árubeszerzés esetén:             414 000 euró, azaz   121 380 660 forint. 

Építési beruházás esetén: 5 186 000 euró, azaz 1 520 483 340 forint. 

Szolgáltatás megrendelése esetén; illetve, ha a tervpályázati eljárás eredményként szolgáltatás megrendelésére kerül sor; továbbá a tervpályázati eljárás pályázati díja és a pályázóknak fizetendő díjak együttes teljes összege esetén: 414 000 euró, azaz 121 380 660 forint. 

II. A nemzeti közbeszerzési értékhatárok
A Kbt. 10. § (3) bekezdése szerint a nemzeti közbeszerzési értékhatárokat is a költségvetési törvényben kell meghatározni évente. Ennek megfelelően a Költségvetési törvény a 63. §-ában a következőképpen rögzíti 2014. január 1. és 2014. december 31. közötti időszakban irányadó, általános forgalmi adó nélkül számított nemzeti közbeszerzési értékhatárokat, melyek a 2013. évi nemzeti közbeszerzési értékhatárokhoz képest változatlanok maradtak. 
1. A Kbt. III. részének – a Kbt. XIV. fejezetének kivételével történő – alkalmazásakor:
Árubeszerzés esetén:                        8 millió forint, 

Építési beruházás esetén:               15 millió forint, 

Építési koncesszió esetén:           100 millió forint, 

Szolgáltatás megrendelése esetén:  8 millió forint, 

Szolgáltatási koncesszió esetén:    25 millió forint.

2. A Kbt. III. részének a Kbt. XIV. fejezetével történő együttes alkalmazásakor:

Árubeszerzés esetén:                      50 millió forint, 

Építési beruházás esetén:              100 millió forint, 

Szolgáltatás megrendelése esetén: 50 millió forint
